দেশের অর্থনৈতিক সংকট মোকাবিলায় সব ধরনের রাষ্ট্রীয় খরচ কমানোর ঘোষণা দিয়েছেন সদ্য ক্ষমতায় বসা পাকিস্তানের প্রধানমন্ত্রী ইমরান খান। এ উদ্দেশ্যে দায়িত্ব গ্রহণের পরপরই দেশটির একমাত্র বিশ্বকাপ জয়ী ক্রিকেট দলের অধিনায়ক ও পিটিআই পার্টির চেয়ারম্যান ইমরান খান রাষ্ট্রীয় তহবিল থেকে প্রেসিডেন্ট, প্রধানমন্ত্রী, মন্ত্রিসভার সদস্য, দলীয় নেতা ও সরকারি কর্মকর্তাদের প্রথম শ্রেণির বিমান ভ্রমণ ব্যয় নিষিদ্ধ ঘোষণা করেন।